CELEX: 62011TN0110
Language: el
Date: 2011-02-18 00:00:00
Title: Υπόθεση T-110/11: Προσφυγή της 18ης Φεβρουαρίου 2011 — ASA κατά ΓΕΕΑ — Merck (FEMIFERAL)

7.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 139/22
            
         Προσφυγή της 18ης Φεβρουαρίου 2011 — ASA κατά ΓΕΕΑ — Merck (FEMIFERAL)
   (Υπόθεση T-110/11)
   2011/C 139/42
   Γλώσσα του δικογράφου της προσφυγής: η πολωνική
   
      Διάδικοι
   
   
      Προσφεύγουσα: ASA Sp. z o.o. (Głubczyce, Πολωνία) (εκπρόσωπος: M.Chimiak, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Merck Sp. z o.o. (Βαρσοβία, Πολωνία)
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει στο σύνολό της την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Νοεμβρίου 2010, στην υπόθεση R 0182/2010-1·
            
         
               —
            
            
               να καταδικάσει το καθού στα δικαστικά έξοδα της διαφοράς.
            
         
      Λόγοι ακυρώσεως και κύρια επιχειρήματα
   
   
      Αιτούσα την καταχώριση κοινοτικού σήματος: η προσφεύγουσα
   
      Σήμα προς καταχώριση: το λεκτικό σήμα «FEMIFERAL» για προϊόντα της κλάσεως 5 –αίτηση καταχωρίσεως κοινοτικού σήματος αριθ. 5320701.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Merck Sp. z o.o.
   
      Αντιταχθέν σήμα: το εθνικό λεκτικό σήμα «Feminatal» και το εθνικό εικονιστικό σήμα που περιλαμβάνει το λεκτικό στοιχείο «feminatal» για προϊόντα της κλάσεως 5.
   
      Απόφαση του τμήματος ανακοπών: απόρριψη της ανακοπής.
   
      Απόφαση του τμήματος προσφυγών: ακύρωση της αποφάσεως του τμήματος ανακοπών και απόρριψη, στο σύνολό της, της αιτήσεως καταχωρίσεως του σήματος.
   
      Προβαλλόμενοι λόγοι: Παράβαση εκ μέρους του ΓΕΕΑ του άρθρου 8, παράγραφος 1, στοιχείο β', του κανονισμού (ΕΚ) 207/2009 (1), το οποίο α) κακώς έκρινε ότι τα σήματα «Feminatal» και «FEMIFERAL» είναι παρεμφερή ώστε να δημιουργείται κίνδυνος συγχύσεως στο πολωνικό κοινό όσον αφορά την προέλευση των προϊόντων· β) εσφαλμένως έκρινε ότι το πρόθεμα «femi» είχε διακριτικό χαρακτήρα· γ) δεν έλαβε υπόψη τις ιδιαιτερότητες του πολωνικού κοινού και τα χαρακτηριστικά της πολωνικής γλώσσας και δ) εκτίμησε πλημμελώς την ομοιότητα μεταξύ των προϊόντων από τρεις απόψεις: οπτική, φωνητική και εννοιολογική.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (κωδικοποιημένη έκδοση), ΕΕ L 78, της 24.3.2009, σ. 1